**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. júniusi ülésére**

**Javaslat az AGORA Szombathelyi Kulturális Központ Szervezeti és Működési Szabályzatának elfogadására**

Az AGORA Szombathelyi Kulturális Központ (a továbbiakban: AGORA) az intézmény 2015. október 28. napján jóváhagyott Szervezeti és Működési Szabályzatának (a továbbiakban: SZMSZ) módosítását kezdeményezi.

Fentieket a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény közművelődésre vonatkozó rendelkezéseinek jelentős mértékű változásán túlmenően az intézményvezetői feladatokat 2020. február 1. napjával ellátó új igazgatónak az AGORA szervezeti felépítésére vonatkozó elképzelése, továbbá az alapító okiratban foglaltaknak történő megfelelés indokolja.

A módosítás lényeges eleme az intézményi struktúra, amely osztályok, továbbá önálló szakmai egységek megvalósítását jelenti. Meghatározásra kerültek egyúttal az intézményi munka-, feladat- és hatáskörök, valamint az intézmény védelmére és működési rendjére vonatkozó előírások is.

Fentiekre tekintettel indokolt az AGORA Szombathelyi Kulturális Központ 2015. október 28. napján jóváhagyott Szervezeti és Működési Szabályzatának módosítása.

Szombathely Megyei Jogú Város Önkormányzata Közgyűlésének a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52.§ (3) bekezdés 6. pontja úgy rendelkezik, hogy az önkormányzat fenntartásában működő kulturális intézmények szervezeti és működési szabályzatát, valamint egyéb dokumentumait a polgármesteri jóváhagyást megelőzően a Kulturális, Oktatási és Civil Bizottság véleményezi.

Az AGORA új SZMSZ-e az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. június „ ”**

**/: Horváth Soma :/**

**HATÁROZATI JAVASLAT**

**………/2020. (VI.23,) KOCB sz. határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (3) bekezdés 6. pontja alapján az AGORA Szombathelyi Kulturális Központ Szervezeti és Működési Szabályzatát az előterjesztés melléklete szerinti tartalommal jóváhagyásra javasolja a polgármesternek.

**Felelős:**  Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal